stanford-oval/wikipedia huggingface dataset:
HMS Audacity
Muutostyöt

Alus nimettiin kaappauksen jälkeen Sinbadiksi ja Royal Mailin insinöörit purjehtivat kesäkuussa aluksen Englantiin. Koska Englannin suurilla telakoilla oli täystyöllisyys, aluksen muutostyöt päätettiin toteuttaa Blyth Shipbuilding and Dry Docks Company‎llä Northumberlandissa Blythissä. Aluksen muutostyöt maihinnousualukseksi aloitettiin 22. tammikuuta 1940. Alus nimettiin muutostöiden aikana Empire Audacityksi.
Alus muutettiin toistamiseen Britannian sotakuljetustenministeriön määräyksestä saattuetukialukseksi nimellä HMS Audacity. Muutostöiden aikana alukselta poistettiin mastot, kaikki kansirakenteet sekä kaikki rakenteet venekannen yläpuolelta leikattiin pois. Tilalle rakennettiin 112 metriä pitkä ja 18 metriä leveä teräksinen lentokansi. Alukselle rakennettiin pieni kansimökki lennonjohtoa ja navigointia varten. Kannelle asennettiin myös yksinkertainen jarruvaijeri.
Alukselle asennettiin neljä 20 millimetrin Oerlikonia, neljä kaksinaulaista pompomia ja yksi nelituumainen.
Palvelus

Aluksen palvelukseen oton jälkeen sille siirrettiin 10 802 laivueen Grumman Wildcat G36A, jotka oli alun perin tilattu Ranskalle. Koneet nimettiin laivaston ilmavoimissa Martlet I:ksi.
Audacity upposi 21. joulukuuta 1941 Saksan laivaston sukellusveneen U-751 torpedoimana. Alukseen osui kolme torpedoa, joista ensimmäinen aiheutti vuodon konehuoneeseen.
HMS Teazer (1895)

| HMS Teazer |
| --- | --- |

Aluksen vaiheet
Rakentaja:  J. Samuel White and Company, Cowes
Kölinlasku:  3. helmikuuta 1894
Laskettu vesille:  9. helmikuuta 1895
Palveluskäyttöön:  maaliskuu 1899
Loppuvaihe:  myyty romutettavaksi 9. heinäkuuta 1912
Tekniset tiedot
Uppouma:  320 t (koeajot) 360 t (max)
Pituus:  62,64 m
Leveys:  6,10 m
Syväys:  2,51 m
Koneteho:  4 500 ihp
Nopeus:  27 solmua
Miehistöä:  53
Aseistus
Aseistus:  1 x QF 12 naulan 12 cwt laivatykki 5 x QF 6 naulan Hotchkiss 2 x 18" torpedoputkea
HMS Teazer oli Britannian kuninkaallisen laivaston vuonna 1899 palvelukseenotettu Conflict-luokan torpedovenehävittäjä.
Valmistus

Alus tilattiin 7. marraskuuta 1893 J. Samuel White and Companyltä Cowesista Isle of Wightilta, jolloin sen valmistumisajankohdaksi määrättiin 31. maaliskuuta 1895. Köli laskettiin 3. helmikuuta 1894 telakkanumerolla 946. Alus laskettiin vesille 9. helmikuuta 1895 ja valmistui maaliskuussa 1899.
Palvelus

Koko uransa ajan alus oli Britteinsaarten vesillä. Se oli 1902 modernisoitavana Whiten telakalla, jolloin muun muassa sen savuhormit pidennettiin. Alus myytiin 9. heinäkuuta 1912 romutettavaksi Coxille Falmouthiin, joka myi sen edelleen Cashmorelle Newportiin.
Emil Milev

| Mitalit> Maa:   Bulgaria.Miesten ammunta. Olympialaiset  | Mitalit> Maa:   Bulgaria.Miesten ammunta. Olympialaiset  | Mitalit> Maa:   Bulgaria.Miesten ammunta. Olympialaiset  | Maa:   Bulgaria> Miesten ammunta. |
| --- | --- | --- | --- |
|  Hopeaa | Atlanta 1996 | 25 m olympiapistooli |  |
| MM-kilpailut  | MM-kilpailut  | MM-kilpailut  |  |
|  Hopeaa | Milano 1994 | 25 m olympiapistooli |  |
Emil Milev (bulg. Емил Милев, s. 2. toukokuuta 1968 Sofia, Bulgaria) on bulgarialainen pistooliampuja.
Milev saavutti olympiahopeaa 25 m olympiapistoolissa Atlantassa 1996. Hän saavutti samassa lajissa myös MM-hopeaa Milanossa 1994.
Edvard Moser

| Edvard Moser |
| --- | --- |
 Moser vuonna 2015
Henkilötiedot
Syntynyt: 27. huhtikuuta 1962 (ikä 62) Ålesund, Norja
Koulutus ja ura
Tutkimusalue:  Neurotiede
Palkinnot:   Nobelin fysiologian tai lääketieteen palkinto (2014)
Edvard Moser (27. huhtikuuta 1962 Ålesund, Norja) on norjalainen psykologi ja neurotieteilijä. Hän sai vuonna 2014 Nobelin fysiologian tai lääketieteen palkinnon yhdessä vaimonsa May-Britt Moserin ja John O’Keefen kanssa aivojen paikkatiedosta vastaavien solujen löytämisestä.
Ellosenlampi

| Ellosenlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°59′11″N, 27°27′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Suokasjokeen 
Järvinumero:  14.191.1.027
Mittaustietoja
Pinnankorkeus:  81 m  
Pituus:  390 m  
Leveys:  180 m  
Rantaviiva:  0,974 km  
Pinta-ala:  4,423 ha  
Saaria:  ei saaria 
 fiEllosenlampi 
Ellosenlampi  on Etelä-Karjalassa Luumäellä Ellolan kylän lähellä sijaitseva lampi.
Maantietoa

Lammen pinta-ala on 4,4 hehtaaria, se on 400 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 81 metriä mpy.
Hamekyttä – pojasta polvi paranee

| Hamekyttä – pojasta polvi paranee (Hamekyttä 3)> Big Mommas: Like Father, Like Son |
| --- | --- |

Ohjaaja:  John Whitesell
Käsikirjoittaja:   Matthew Fogel  Don Rhymer 
Tuottaja:  David T. Friendly
Säveltäjä:  David Newman
Kuvaaja:  Anthony B. Richmond
Leikkaaja:  Priscilla Nedd-Friendly
Pääosat:   Martin Lawrence  Brandon T. Jackson  Jessica Lucas  Tony Curran  Faizon Love 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  helmikuu 2011
Kesto:  107 min
Alkuperäiskieli:  englanti
Edeltäjä:  Hamekyttä 2
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Hamekyttä – pojasta polvi paranee (tunnetaan myös nimellä Hamekyttä 3, engl. Big Mommas: Like Father, Like Son) on yhdysvaltalainen komediaelokuva vuodelta 2011. Elokuvan pääosissa näyttelevät Martin Lawrence, joka oli pääosassa myös elokuvasarjan aikaisemmissa osissa Hamekyttä ja Hamekyttä 2, sekä Brandon T. Jackson. Elokuvan on ohjannut John Whitesell.
Elokuvan ensi-ilta oli Yhdysvalloissa 18. helmikuuta 2011. Suomessa elokuvan ensi-ilta oli 8. huhtikuuta 2011.
Elokuvan kuvaukset alkoivat huhtikuussa 2010, ja pääosa kohtauksista kuvattiin atlantalaisessa yksityisessä Agnes Scott College -tyttökoulussa.
Näyttelijät

| 0 | 1 | 2 |
| --- | --- | --- |
|  Martin Lawrence  | … |  Malcolm Turner / Hattie Mae Pierce   |
|  Brandon T. Jackson  | … |  Trent Turner / Charmaine Daisy Pierce   |
|  Jessica Lucas  | … |  Haley Robinson   |
|  Faizon Love  | … |  Kurtis Kool   |
|  Tony Curran  | … |  Chirkoff   |
|  Portia Doubleday  | … |  Jasmine Lee   |
|  Ana Ortiz  | … |  Gail   |
Aiheesta muualla

Elokuvan kotisivut (Arkistoitu – Internet Archive)
Epätavallista elämää

| Epätavallista elämää> A Life Less Ordinary |
| --- | --- |

Ohjaaja:  Danny Boyle
Käsikirjoittaja:  John Hodge
Tuottaja:  Andrew Macdonald
Säveltäjä:  David Arnold
Kuvaaja:  Brian Tufano
Leikkaaja:  Masahiro Hirakubo
Pääosat:   Ewan McGregor  Cameron Diaz  Holly Hunter  Delroy Lindo 
Valmistustiedot
Valmistusmaa:   Yhdysvallat  Yhdistynyt kuningaskunta 
Tuotantoyhtiö:   20th Century Fox  Channel Four Films  Figment Films  PolyGram Filmed Entertainment 
Levittäjä:  20th Century Studios Netflix
Ensi-ilta:  1997
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Epätavallista elämää (A Life Less Ordinary) on vuonna 1997 valmistunut romanttinen draamakomedia. Pääosissa nähdään muun muassa Ewan McGregor, Cameron Diaz, Holly Hunter ja Delroy Lindo.
Juoni

Robert Lewis (Ewan McGregor) on tavanomainen nuori luuseri, joka työskentee talonmiessiivoojana suuryrityksessä. Hän haaveilee epätavallisista asioista ja kirjoittaa suurin odotuksin roskaromaania. Sitten hänen elämänsä muuttuu. Hän saa potkut, menettää naisensa aerobic-ohjaajalle sekä menettää autonsa ja talonsa.
Tästä suivaantuneena Robert menee purkamaan vihaansa entisen työpaikkansa johtajan Navillen (Ian Holm) työhuoneeseen, jossa hän samalla kohtaa johtajan tyttären Celinen (Cameron Diaz). Robertin yritykset saada työpaikkansa takaisin eivät onnistu, joten hän kidnappaa Celinen.
Ikävä kyllä  Robert ei kuitenkaan ole mikään rikollinen lahjakkuus, vaan keskiverto torvi, jota Celine alkaa itse auttamaan kidnappaustouhuissa yksityiskohtia myöten. Celinen tarkoitus on nyhtää ahneelta isäpapaltaan muutama miljoona, mutta Celinen isukki on kuitenkin tyly kaveri joka haluaa hoitaa hommat omalla tavallaan, joten tämä nuori pari joutuu keksimään tapoja pitää tämä jännittävä leikki käynnissä.
Samaan aikaan on taivaan arkkienkeli Gabriel (Dan Hadaya) saanut ”esimieheltään” vakavia nuhteita siitä, että mies ja nainen-jutut eivät tuolla alhaalla ota oikein toimiakseen. Niinpä Gabriel antaa toheloille enkelikytille O'Reilylle (Holly Hunter) ja Jacksonille (Delroy Lindo) kovan tehtävän saada Robert ja Celine rakastumaan toisiinsa. Ja enkelikyttien on onnistuttava tehtävässään tai muuten on seurauksena porttikielto taivaaseen.
Näyttelijät

| 0 | 1 | 2 |
| --- | --- | --- |
|  Ewan McGregor  | … |  Robert Lewis   |
|  Cameron Diaz  | … |  Celine Naville   |
|  Holly Hunter  | … |  O'Reilly   |
|  Delroy Lindo  | … |  Jackson   |
|  Ian Holm  | … |  Naville   |
|  Dan Hedaya  | … |  Gabriel    |
Epätyypillinen masennus

Epätyypillinen masennus on mielialahäiriö, jolla on useita samoja tyypillisiä oireita kuin masennuksella ja dystymialla, mutta siihen kuuluu mielialan parantuminen reaktiona myönteisiin tapahtumiin. Sitä vastoin melankolisesta masennuksesta kärsivät henkilöt eivät yleensä koe mielialan nousua normaalien miellyttävien tapahtumien yhteydessä. Epätyypilliseen masennukseen kuuluvia oireita ovat myös tuntuva painonnousu tai ruokahalun kasvu, liikaunisuus, raskas tuntemus raajoissa ja herkkyys sosiaaliselle hylkäämiselle, jotka aiheuttavat merkittävän sosiaalisen tai ammatillisen haitan.
Nimestään huolimatta epätyypillinen masennus on melko yleinen masennuksen muoto: epätyypillisen masennuksen osuus kaikista masennustapauksista asettuu tutkimuksissa noin 15 ja 40 prosentin väliin
Epätyypillinen masennuksen tunnuspiirteitä ovat:
Mielialan reaktiivisuus (paradoksaalinen anhedonia) ja positiivisuus
Huomattava painonnousu tai lisääntynyt ruokahalu
Liiallinen nukkuminen tai unisuus (hypersomnia)
Voimattomuus
Huomattava sosiaalinen kyvyttömyys johtuen yliherkkyydestä tulla muiden ihmisten torjumaksi
Epätyypillinen masennus ilmenee usein nuorempana kuin masennussairauden muut muodot. Suurin osa potilaista on naisia, ja usein epätyypillisen masennuksen rinnalla ilmenee muitakin mielenterveyden häiriötiloja.
Hoito

Vaikka SSRI- ja muut uudet mielialalääkkeet ovat usein ensimmäinen lääkevalinta masennuksen hoitoon vähäisten haittavaikutustensa vuoksi, varsin vähän tiedetään niiden tehosta epätyypillisen masennuksen hoidossa.
Nykytietämyksen mukaan MAOI-lääkkeet ovat epätyypillisessä masennuksessa tehokkaampia kuin trisykliset mielialalääkkeet. Palautuviin MAOI-lääkeaineisiin lukeutuva moklobemidi on havaittu yksittäisessä tutkimuksessa tehokkaammaksi kuin SSRI-lääkkeisiin kuuluva fluoksetiini. SSRI-lääkkeisiin lukeutuva sertraliini on puolestaan yksittäisen tutkimuksen perusteella moklobemidiä tehokkaampi.
Vuoden 1999 tutkimuksessa ilmeni, että kognitiivista käyttäytymisterapiaa saaneilla potilailla oli sama 58 % hoitovaste kuin MAOI-lääkityksellä.
Aiheesta muualla

Epätyypillinen eli atyyppinen masennus - Tohtori.fi
Käännös suomeksi
Epätietoisuuden talvi

| Epätietoisuuden talvi |
| --- | --- |

Kirjailija:  Kalle Päätalo
Kieli:  suomi
Kustantaja:  Gummerus
Julkaistu:  1992
Sivumäärä:  713
Sarja: Juuret Iijoen törmässä
Edeltävä:  Muuttunut selkonen
Seuraava:  Iijoelta etelään
Löydä lisää kirjojaKirjallisuuden teemasivulta
Epätietoisuuden talvi on Kalle Päätalon Juuret Iijoen törmässä -sarjan 22. osa. Teos on ilmestynyt vuonna 1992 Gummeruksen kustantamana. Kirja on rekisteröity Bookcrossingiin.
Kirjan tapahtumat

Kalle ja Laina asuvat Taivalkoskella Kallen toimiessa kunnan rakennusmestarina. Kallea vaivaa ristiriita Tampereen ikävän ja Taivalkoskelle kotiutumisen välillä. Pimeän talven jälkeen Pohjois-Suomi tuntuu taas houkuttelevalta ja myös velvollisuudentunne sanoo, että aloitettu työ on saatava loppuun. Kirjoittamisesta ei tule mitään, sillä työaikaa on rajattomasti niin yöisin kuin viikonloppuisin. Epätietoisuus astuu myös aviopuolisoiden välille: Lainan käytös muuttuu ja Kallen vanha mustasukkaisuuden käärme nostaa päätään.
Sukupolvensa viimeinen edustaja, Ukkeli, Kallen isoisä sairastuu ja lopulta kuolee. Kallen setäkaima Kummun-Kalle myy Korean sodan aikaisen korkeasuhdanteen nostamilla hinnoilla metsää, lähtee Ouluun autokouluun ja ostaa auton. Kalle käy Oulussa työreissussa ja tapaa siellä armeijanaikaisen pioneerikaverin. Kyydin mentyä on jäätävä yökuntiin ja alkoholin vaikutuksen alle tulee tehtyä erehdys jos toinenkin.
Talven jo taittuessa kevääksi, Kalle ja Laina sekä kaksi tuttua osuuskaupan autonkuljettajaa tekevät hupimatkan Kallen sisaren ja tämän miehen luokse Poloon. Öisen saunomisen ja juhlimisen perästä on yksi ovi selittämättömästi lukossa ja yksi seurueen miehistä kateissa.
Sovitukset

Hannu Kahakorven elokuva Päätalo, 2008.
Gunnar Hansen

Gunnar Hansen vuonna 2012.
Gunnar Milton Hansen (4. maaliskuuta 1947 Reykjavik – 7. marraskuuta 2015 Northeast Harbor, Maine) oli islantilaissyntyinen yhdysvaltalainen näyttelijä. Hänet muistetaan parhaiten roolistaan Leatherfacena elokuvassa Texasin moottorisahamurhat (1974). Hansen teki myös cameoroolin elokuvassa Texas Chainsaw 3D (2013), joka jäi hänen viimeiseksi roolikseen.
Aiheesta muualla

Kuvia tai muita tiedostoja aiheesta Gunnar Hansen Wikimedia Commonsissa
Gunnar Hansen Internet Movie Databasessa. (englanniksi)
Hannu Kankkonen

| 0 | 1 | 2 | 3 |
| --- | --- | --- | --- |
Hannu Kankkonen (vas.) maajoukkuepelaajana.
Henkilötiedot
Syntymäaika: 26. tammikuuta 1934
Kuolinaika: 23. syyskuuta 2013
Pelipaikka: Hyökkääjä
Seurat
| Vuodet | Seura | O | (M) |
| 1953–1962 | HIFK |  ? | (103) |
| 1963–1965 | HJK |  ? | (50) |
| 1966–1967 | KUV |  ? | (8) |
Maajoukkue
|  | Suomi | 25 | (6) |
 Seurajoukkueuran tilastot kattavat vain kansalliset sarjat.
Hannu Kankkonen (26. tammikuuta 1934 Helsinki – 23. syyskuuta 2013 Loviisa) oli suomalainen jalkapalloilija. Hän pelasi keskikentällä hyökkäävässä roolissa tai kärjessä. Kankkonen nousi HIFK:n edustusjoukkueeseen 1950-luvun alussa, kun seura pelasi Suomi-sarjassa (toiseksi ylin sarjataso). Kankkonen edusti HIFK:ta läpi seuran 1950–60-luvun taitteen menestysvuosien. Hän voitti Suomen mestaruuden 1959 ja 1961 sekä SM-pronssia 1958.
Vuonna 1963 Kankkonen siirtyi yllättäen paikalliskilpailija HJK:n riveihin. Kankkonen edusti HJK:ta kolme vuotta ja voitti tuona aikana Suomen mestaruuden 1964. Hän päätti uransa KUV:ssa.
Suomen A-maajoukkueessa Kankkonen pelasi 25 ottelua ja teki niissä kuusi maalia.
Koulutukseltaan Kankkonen oli merkonomi. Urheilu-uransa jälkeen hän työskenteli Viktor Ek’in ja Vakuutusyhtiö Tarmon palveluksessa.
Aiheesta muualla

Hannu Kankkosen muistokirjoitus Helsingin Sanomissa
Hamekyttä 2

| Hamekyttä 2> Big Momma’s House 2 |
| --- | --- |

Ohjaaja:  John Whitesell
Käsikirjoittaja:   Don Rhymer  Darryl Quarles 
Tuottaja:  David T. Friendly
Säveltäjä:  George S. Clinton
Kuvaaja:  Mark Irwin
Leikkaaja:  Priscilla Nedd-Friendly
Pääosat:   Martin Lawrence  Nia Long  Cynthia LeBlanc 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  2006
Kesto:  100 minuuttia
Alkuperäiskieli:  Englanti
Edeltäjä:  Hamekyttä
Seuraaja:  Hamekyttä – pojasta polvi paranee
Aiheesta muualla
IMDb 
Elonet
AllMovie
Infobox OKNimi-testi OK: 
Hamekyttä 2 on Hamekyttä-elokuvan jatko-osa. Elokuvan pääosaa näyttelee Martin Lawrence. Elokuvan on ohjannut John Whitesell.
Juoni

Malcolm (Martin Lawrence) saa potkut N.Y.C Agents työpaikastaan. Agentit tutkivat epäilyttävää Tom Fulleria (Mark Moses).
Malcolm ottaa itse tehtävän ja aloittaa hauskan komediahulluuden.
Näyttelijät

| 0 | 1 | 2 |
| --- | --- | --- |
|   Martin Lawrence   | … |   Malcolm/Big Momma   |
|   Cynthia LeBlanc   | … |   Opettaja   |
|   Nia Long   | … |   Sherry   |
|   Emily Procter   | … |   Leah Fuller   |
|   Zachary Levi   | … |   Kevin Kennelly   |
|   Mark Moses   | … |   Tom Fuller    |
|   Kat Dennings   | … |   Molly   |
Emil Lähteenmäki

| Emil Lähteenmäki |
| --- | --- |
 Lähteenmäki vuoden 2012 Finnish Metal Expossa.
Henkilötiedot
Syntynyt: 7. elokuuta 1979 (ikä 45)
Muusikko
Taiteilijanimi:  Hippi
Tyylilajit:  progressiivinen metalli, thrash metal
Soittimet:  koskettimet
Yhtyeet:  Stam1na
  [ Muokkaa Wikidatassa ] [ ohje ]  
Sami Emil Johannes ”Hippi” Lähteenmäki (s. 7. elokuuta 1979) on suomalainen muusikko ja Stam1na-yhtyeen kosketinsoittaja.
Lähteenmäki soitti sessiomuusikkona yhtyeen albumeilla Uudet kymmenen käskyä (2006) ja Raja (2008) sekä yhtyeen live-esiintymisissä kesästä 2007 alkaen. Jurassic Rock -festivaaliesiintymisen päätteeksi elokuussa 2009 yhtye pyysi häntä vakiojäsenekseen.
Emil soittaa M-Audion Axiom 61 -midikoskettimilla, joihin on liitetty M-Audion ProFire 610 sekä Apple MacBook.
Lähteenmäki asuu Tampereella ja työskentelee siviiliammattinaan videomikserinä Yleisradiolla.
Hannu Kari

Hannu Kari
Hannu H. Kari (s. 11. joulukuuta 1961) on suomalainen tietotekniikan ja tietoturvan tutkija ja langattomien mobiilijärjestelmien (erit. GPRS) kehittäjä. Huhtikuusta 2007 lähtien hän on työskennellyt tutkimusjohtajana Maanpuolustuskorkeakoulussa. Aikaisemmin hän on työskennellyt professorina Teknillisessä korkeakoulussa.
Kari on tullut julkisuudessa tunnetuksi kollegansa Arto Karilan tavoin UMTS-teknologian kriitikkona ja WLAN-teknologian puolestapuhujana. Kari kritisoi aikanaan erityisesti UMTS-järjestelmän investointeja. Hän sai aikaan myös vilkkaan julkisen keskustelun kommenteillaan Internetin romahtamisesta sen toimintavarmuuden ja tiedon luottamuksellisuuden heikentymisen seuraamuksena.
Aiheesta muualla

Wikimedia Commonsissa on kuvia tai muita tiedostoja aiheesta .
Esittely Teknillisen Korkeakoulun sivuilla
Talouselämä: "Nokia on auttamattomasti jäljessä" (Arkistoitu – Internet Archive)
Kari: Internet romahtaa vuonna 2006
Hannu Kangas

Hannu Kangas, Bislett Games 2011
Hannu Antero Kangas (s. 26. toukokuuta 1968) on suomalainen yleisurheiluvalmentaja ja entinen keihäänheittäjä. Hän toimi Suomen Urheiluliiton keihäänheiton lajivalmentajana vuosina 2005–2011. Hän valmensi Tero Pitkämäkeä koko tämän uran ajan. Lisäksi hän valmensi Teemu Wirkkalaa elokuuhun 2010 saakka ja nykyään hän toimii myös tyttärensä, Jenni Kankaan valmentajana. Hän toimi Etelä.Pohjanmaan Yleisurheilu ry:n puheenjohtajana vuosina 2013–2020.
Suomen Urheiluliitto on valinnut Kankaan vuoden valmentajaksi vuosina 2004, 2007 ja 2010.
Kankaan ennätys keihäänheitossa on miesten 800 gramman keihäällä 72,48 metriä.
Siviiliammatiltaan Kangas on luokanopettaja. Hän on naimisissa ja hänellä on viisi lasta, joista neljä on harrastanut keihäänheittoa. Kankaan lapsista Emilia voitti kuulantyönnössä EM-pronssia alle 23-vuotiaiden EM-kilpailuissa Espoossa 2023.
Aiheesta muualla

Hannu Kangas Tilastopaja (vaatii kirjautumisen, maksullinen palvelu).
Eero Oksava

| Eero Oksava> Henkilötiedot |
| --- | --- |
Koko nimi:  Eero Oksava
Syntynyt: 1. helmikuuta 1946 (ikä 78) Joensuu, Suomi
Kansalaisuus:   Suomi
Koripalloilija
Pelaajaura
Seurajoukkueet
1963–1980:   Joensuun Kataja
Eero Oksava (s. 1. helmikuuta 1946 Joensuu) on suomalainen entinen koripalloilija.
Oksava aloitti Joensuun Katajan edustusjoukkueessa vuonna 1963 ja nosti seuran SM-sarjaan kaudeksi 1969–1970. Joukkue putosi pääsarjasta heti yhden kauden jälkeen, mutta kaudet 1976–1980 Oksava pelasi taas SM-sarjassa. Vuonna 1980 Oksava lopetti ammattilaisuransa, jonka jälkeen hän toimi nuorten koripallomaajoukkueiden valmentajistoissa. Vuoden 1974 EM-kisoissa hän toimi myös nuorten päävalmentajana. Maaliskuussa 2010 Kataja Basket jäädytti Oksavan pelinumeron.
Elle-Máijá Tailfeathers

| Elle-Máijá Tailfeathers> Henkilötiedot |
| --- | --- |
Koko nimi:  Elle-Máijá Apiniskim Tailfeathers
Syntynyt: 1986 (ikä 37–38) Halifax, Nova Scotia, Kanada
Ammatti:  näyttelijä, tuottaja ja elokuvantekijä
Aiheesta muualla
Viralliset kotisivut
IMDb
Elle-Máijá Apiniskim Tailfeathers (s. 1986 Halifax, Nova Scotia, Kanada) on kainaimustajalka-saamelainen näyttelijä, tuottaja ja elokuvantekijä. Hän asuu osan vuodesta Vancouverissa, Kanadassa, osan Blood-reservaatissa ja osan Saamenmaalla.
Elämäkerta

Elle-Máijá Apiniskim Tailfeathers syntyi vuonna 1986 Halifaxissa, Nova Scotiassa, Kanadassa. Hänen isänsä on saamelainen aktivisti ja toimittaja Bjarne Store-Jakobsen ja äitinsä kainaimustajalka-aktivisti ja -lääkäri Esther Tailfeathers. He tapasivat toisensa vuonna 1981 alkuperäiskansojen kansainvälisessä konferenssissa Australiassa ja avioituivat pian sen jälkeen.
Elle-Máijá Tailfeatherin syntymän jälkeen perhe muutti Kaarasjoelle. He asuivat siellä suunnilleen kuutta vuotta ja sitten muuttivat Pohjois-Dakotaan, jossa perheen äiti alkoi opiskella lääketiedettä Pohjois-Dakotan yliopistossa. Myöhemmin perhe muutti sieltä Kanadaan.
Koulutus ja ura

Tailfeathers muutti Vancouveriin opiskelemaan näyttelemistä Vancouverin elokuvakoulussa. Hän valmistui elokuvakoulusta vuonna 2006. Turhautuneena naisvihaan ja rasistisiin asenteisiin elokuva-alalla, hän päätti jättää näyttelijänuransa ja alkaa opiskella humanistisiä tieteitä Brittiläisen Kolumbian yliopistossa (UBC). Siellä Tailfeathers opiskeli Ensimmäisten kansojen tutkimusta ja nais- ja sukupuolentutkimusta. Hän valmistui UBC:sta humanististen tieteiden kandidaatiksi vuonna 2011.
Viimeisenä lukuvuonna hän osallistui kurssille, jota elokuvatuotantolaitos ja alkuperäiskansojen tutkimus  järjestivät yhdessä. Kurssilla hän kirjoitti, ohjasi ja tuotti lyhytelokuvan Bloodland. Elokuva esitettiin vuonna 2011 useilla kansainvälisillä elokuvafestivaaleilla kuten Vancouverin kansainvälisellä elokuvafestivaalilla, imagiNATIVElla, Yellowknife kansainvälisellä elokuvafestivaalilla ja Tulsan kansainvälisellä elokuvafestivaalilla. Samana vuonna elokuva esitettiin myös alkuperäiskansojen ohjelmassa Riddu Riđđu-festivaaleilla. Seuraavana vuonna elokuva esitettiin myös Skábmagovissa Inarissa.
Palkinnot ja tunnustukset

Yhdessä Kathleen Hepburnin kanssa Tailfeathers voitti vuonna 2020 kaksi Canadian Film Awards -palkintoa elokuvalle The Body Remembers When the World Broke Open parhaasta ohjauksesta ja parhaasta alkuperäisestä käsikirjoituksesta. Samana vuonna Tailfeathers voitti Skábmagovat-palkinnon 2020 hänen panoksestaan alkuperäiskansojen elokuvalle.
Vuonna 2021 hän voitti Emerging Canadian Filmmaker Award -palkinnon sen vuoden Hot Docs Canadian International Documentary Film Festivalissa elokuvastaan Kímmapiiyipitssini: The Meaning of Empathy.
Filmografia

| Vuosi | Nimi | Rooli |
| --- | --- | --- |
| 2008 | Another Cinderella Story | näyttelijä |
| 2011 | Bloodland | käsikirjoittaja, elokuvaohjaaja ja -tuottaja |
| 2012 | A Red Girl's Reasoning | käsikirjoittaja, elokuvaohjaaja |
| 2012 | Colonial Gaze Sámi Artists ' Collective | käsikirjoittaja, elokuvaohjaaja |
| 2013 | Hurry Up, You Stupid Cripple | elokuvaohjaaja ja-tuottaja |
| 2014 | Bihttoš | käsikirjoittaja, elokuvaohjaaja ja -tuottaja |
| 2016 | Unclaimed | näyttelijä |
| 2017 | cəsnaʔəm, the city before the city | elokuvaohjaaja |
| 2019 | Blood Quantum | näyttelijä |
| 2019 | The Body Remembers When the World Broke Open | näyttelijä, elokuvaohjaaja |
| 2021 | Night Raiders | näyttelijä |
| 2021 | Kímmapiiyipitssini: The Meaning of Empathy | elokuvaohjaaja |
Käännös suomeksi